smcproject/ml-wiki-sentences huggingface dataset:
ചലച്ചിത്രങ്ങൾ പുനരധിവാസം മുല്ലവള്ളിയും തേന്മാവും ഫ്രീക്കി ചക്ര പോലീസ് മൂന്നാമതൊരാൾ പോസിറ്റീവ് ഫിർ കഭി കാവ്യാസ് ഡയറി ഗുലുമാൽ - ദി എസ്കേപ് ഐഡു ഒണ്ട്‌ല ഐഡു ത്രീ കിംഗ്സ് കർമ്മയോഗി ബ്യൂട്ടിഫുൾ പുഷ്പകവിമാനം ട്രിവാൻഡ്രം ലോഡ്ജ് നിർണായകം പോപ്പിൻസ് നത്തോലി ഒരു ചെറിയ മീനല്ല അവലംബം
വി.കെ. മാത്യൂസ് ഇംഗ്ലീഷ് വിലാസം https://ml.wikipedia.org/wiki/V.
_Mathews
ഐ.ബി.എസ് ഗ്രൂപ്പിന്റെ സ്ഥാപകനും സി.എം.ഡിയുമാണ്‌ വി.കെ. മാത്യൂസ് .
1997 ലാണ്‌ മാത്യൂസ് ഇന്റർ നാഷണൽ ബിസിനസ്സ് സർ‌വീസ്സസ് ഗ്രൂപ്പ് (IBS Group) ആരംഭിക്കുന്നത്.
അതുപിന്നെ സഞ്ചാരം,ഗതാഗത മേഖല, ചരക്കുനീക്ക വ്യവസായം എന്നീരംഗങ്ങളിലെ വിവര സാങ്കേതികവിദ്യ നൽകുന്ന വലിയ സം‌രംഭമായി വളർന്നു.
ഐ.ബി.എസിന്റെ ഈ രംഗത്തുള്ള പരിഹാരനിർദ്ദേശങ്ങൾ (solutions),ലോകത്തിലുള്ള വ്യോമഗതാഗത,എണ്ണ,വാതക സ്ഥാപനങ്ങളുടെ പ്രവർത്തനത്തെ നിയന്ത്രിക്കുന്നു
കാൺപൂർ ഐ.ഐ.ടിയിൽ നിന്ന് എയറോനോട്ടിക്കൽ എൻ‌ജിനിയറിംഗിൽ ബിരുദാനന്തര ബിരുദം നേടിയ മാത്യൂസ്,  1979 ൽ പട്ടാള ഉദ്യോഗസ്ഥർക്ക് കമ്പ്യൂട്ടർ സയൻസ് പഠിപ്പിച്ചുകൊണ്ടാണ്‌ തൊഴിൽ രംഗത്തേക്കുള്ള ചുവടുവെപ്പ് നടത്തിയത്.
1981 ൽ അദ്ദേഹം എയർ ഇൻഡ്യയുടെ വിവരസാങ്കേതിക വിഭാഗത്തിൽ ജോലിക്കായി ചേർന്നു.
ലോകവ്യാപകമായി എയർ ഇൻഡ്യയുടെ പാസ്സൻ‌ജർ സർ‌വീസസ് സിസ്റ്റത്തെ കമ്പ്യൂട്ടർ വത്കരണം നടത്തുന്നതിൽ സുപ്രധാന പങ്കാണ്‌ അദ്ദേഹം വഹിച്ചത്.
പിന്നീട് മാത്യൂസ് യു.എ.ഇ.
ആസ്ഥാനമായുള്ള എമിറേറ്റ്സ് ഗ്രൂപ്പിൽ ജോലിയിൽ പ്രവേശിച്ചു.
1983 മുതൽ 1997 വരെ പതിനഞ്ച് വർഷക്കാലം അവിടെ ജോലി ചെയ്ത മാത്യൂസ് എമിറേറ്റ്സ് എയർലൈന്റെ സമഗ്രമായ മികവ് വർദ്ധിപ്പിക്കുന്നതിൽ  കാര്യമായ പങ്കുവഹിച്ചു.
എമിറേറ്റ്സ് ഗ്രൂപ്പ് ഐ.ടി വിഭാഗത്തിന്റെ ജനറൽ മാനാജർ എന്ന നിലയിൽ മാത്യൂസ്, എമിറേറ്റ്സിന്റെ ആഗോള പ്രവർത്തനരംഗത്ത്(Global Operations) വിവരസാങ്കേതികവിദ്യ പദ്ധതി ഫലപ്രദമായി നടപ്പിലാക്കുന്നതിൽ സുപ്രധാന സംഭാവനയർപ്പിച്ചു.
കേരള സർക്കാറിന്റെ വിവരസാങ്കേതികവിദ്യ,വ്യവസായ,മാനേജ്മെന്റ്,വിദ്യാഭ്യാസ മേഖലകളിലെ ഒരു ഉപദേഷ്ടാവാണ്‌ മാത്യൂസ്.
സംസ്ഥാന ഐ.ടി ഉപദേശക ബോർഡ് അംഗം,പ്ലാനിംഗ് ബോർഡ്(കമ്മിറ്റി ഫോർ ഇൻഡസ്ട്രി ഐ.ടി), നാസ്സ്കോം എക്സിക്യൂട്ടീവ് കമ്മിറ്റി അംഗം എന്നീ നിലകളിലും നിരവധി കോളേജുകളുടേയും സർ‌വകലാശാലകളുടേയും ബോർഡ് ഓഫ് സ്റ്റഡീസിലും അംഗമായി സേവനമനുഷ്ടിക്കുന്നു.
കോഴിക്കോട് ഐ.ഐ.എം ന്റെ ബോർഡ് ഓഫ് ഡയറക്ടേസ് അംഗവുമാണ്‌ മാത്യുസ്.
അവലംബം പുറത്തേക്കുള്ള കണ്ണികൾ Profile on www.ibsplc.com Archived 2009-09-25 at the Wayback Machine .
IT is Crucial for Human Existence Today Archived 2011-07-08 at the Wayback Machine .
IT Penetration In Travel And Logistics Is Sub Optimal Archived 2008-07-24 at the Wayback Machine .
Enabling airlines to liberate themselves from the “clutches” of decades-old legacy systems Archived 2010-09-17 at the Wayback Machine .
വി.കെ. പവിത്രൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/V.
_Pavithran
കേരളത്തിലെ അറിയപ്പെടുന്ന സാമൂഹ്യ പ്രവർത്തകനും യുക്തിവാദി സംഘത്തിന്റെ പ്രമുഖനേതാക്കളിലൊരാളുമാണ് വി.കെ. പവിത്രൻ .
മിശ്രവിവാഹസംഘത്തിന്റെ പ്രവർത്തനങ്ങൾ പ്രചരിപ്പിക്കുന്നതിൽ മുൻകൈയെടുത്തു പ്രവർത്തിച്ചു.
സഹോദരൻ അയ്യപ്പൻ , വി ടി ഭട്ടതിരിപ്പാട് , ചൊവ്വര പരമേശ്വരൻ , എം സി ജോസഫ് എന്നിവരുടെ അടുത്ത അനുയായിയായി സാമൂഹികപരിഷ്കരണരംഗത്ത് ആറുദശകം സേവനമനുഷ്ഠിച്ചു.
മിശ്രവിവാഹസംഘത്തിന്റെ നേതാവ് എന്ന നിലയിൽ സംസ്ഥാനാടിസ്ഥാനത്തിൽ ആയിരക്കണക്കിന് മിശ്രവിവാഹങ്ങൾ അദ്ദേഹം മുൻകൈയെടുത്ത് നടത്തിയിട്ടുണ്ട്.
1946ൽ കൊച്ചിയിൽ രൂപംകൊണ്ട മിശ്രവിവാഹസംഘത്തിന്റെ സെക്രട്ടറിയായാണ് അദ്ദേഹം പൊതുപ്രവർത്തനം ആരംഭിക്കുന്നത്.
ചൊവ്വര പരമേശ്വരനായിരുന്നു പ്രസിഡന്റ്.
മിശ്രവിവാഹം കഴിക്കാൻ ആഗ്രഹിക്കുന്നവരെ സഹായിക്കുകയായിരുന്നു അദ്ദേഹത്തിന്റെയും സംഘടനയുടേയും പ്രധാനദൗത്യം.
ഏകീകൃത സിവിൽ നിയമം നടപ്പിലാക്കണമെന്നതായിരുന്നു രൂപികരണയോഗത്തിലെ പ്രധാനപ്രമേയം.
എല്ലാവർക്കും ക്ഷേത്രപ്രവേശനം എന്നതായിരുന്നു മറ്റൊരു പ്രമേയം.
1956ൽ സംഘടനയുടെ സെക്രട്ടറി തന്നെ മിശ്രവിവാഹം കഴിച്ചതോടെ അത് പ്രധാനവാർത്തയായി മാറി.
57ൽ ഐക്യകേരളം രൂപം കൊണ്ടതോടെ കൊച്ചി മിശ്രവിവാഹസംഘമായി അത് വികസിച്ചു.
സംഘത്തിന്റെ പ്രഥമവാർഷിക സമ്മേളനം ഉദ്ഘാടനം ചെയ്തത് അന്നത്തെ മുഖ്യമന്ത്രിയായിരുന്ന ഇ എം എസാണ്.
കുറ്റിപ്പുഴ കൃഷ്ണപിള്ള , വി.ടി. ഭട്ടതിരിപ്പാട് , പവനൻ തുടങ്ങിയവരുമായുള്ള നിരന്തരസമ്പർക്കം സംസ്ഥാനതലത്തിലുള്ള പ്രവർത്തനങ്ങൾ സംഘടിപ്പിക്കുന്നതിന്സഹായകമായി.
“ ഞങ്ങളിലില്ലാ ഹൈന്ദവരക്തം, ഞങ്ങളിലില്ലാ ക്രൈസ്തവ രക്തം, ഞങ്ങളിലില്ലാ ഇസ്ലാം രക്തം, ഞങ്ങളിലുള്ളത് മാനവരക്തം ”
എന്ന മുദ്രാവാക്യത്തിന്റെ രചയിതാവ് വി.കെ. പവിത്രനായിരുന്നു.
1968ൽ പാലക്കാട്ട് നടന്ന മിശ്രവിവാഹ സംഘം സംസ്ഥാനസമ്മേളനത്തിലാണ് ഈ മുദ്രാവാക്യം ആദ്യമായി മുഴങ്ങിയത്.
അന്ധവിശ്വാസങ്ങൾക്കും അനാചാരങ്ങൾക്കും എതിരായും അദ്ദേഹം പ്രവർത്തിച്ചു.
മിശ്രവിവാഹിതർക്ക് സർക്കാരിൽനിന്നും ഇന്ന് ലഭിക്കുന്ന പല ആനുകൂല്യങ്ങൾക്കും വേണ്ടി വിശ്രമരഹിതമായി പ്രവർത്തിച്ചിരുന്നത് വി കെ പവിത്രനായിരുന്നു.
തന്റെ ആശയങ്ങളുടെ പ്രചാരണത്തിനായി സ്വന്തമായി പല പ്രസിദ്ധീകരണങ്ങളും അദ്ദേഹം നടത്തിയിരുന്നു.
മിശ്രവിവാഹസംഘം ബുള്ളറ്റിൻ , പ്രഖ്യാപനം എന്നീ മാസികകളുടെ പത്രാധിപരായിരുന്നു.
ഒടുവിലത്തേത് നിർത്തേണ്ടിവന്നപ്പോൾ വരിക്കാർക്കെല്ലാം ബാക്കി നൽകേണ്ട പണം തിരിച്ചയച്ച് പുതിയ മാതൃക കാണിക്കാൻ അദ്ദേഹം തയ്യാറായി.
എം സി ജോസഫ് പത്രാധിപരായിരുന്ന " യുക്തിവാദി "" മാസികയുടെ പ്രചാരണത്തിനും മുൻനിരയിൽ പ്രവർത്തിച്ചു.
ടാറ്റ ഓയിൽമിൽസിലെ ഉദ്യോഗസ്ഥനായിരുന്നു.
ഭാര്യ: ടി എ സതി അവലംബം ↑ ↑ പുറം കണ്ണികൾ വി കെ പവിത്രനും ഡോ. അച്ചാപ്പിള്ളയും - പി രാജീവ് Archived 2016-03-04 at the Wayback Machine .
വി.കെ. മൂർത്തി ഇംഗ്ലീഷ് വിലാസം https://ml.wikipedia.org/wiki/V.
_Murthy
ആദ്യകാല ചലച്ചിത്രഛായാഗ്രാഹകനും, ദാദാ സാഹിബ് ഫാൽകേ പുരസ്കാര ജേതാവുമായിരുന്നു വി.കെ.മൂർത്തി (26 നവംബർ 1923 - 7 ഏപ്രിൽ 2014).
കർണ്ണാടകയിലെ മൈസൂരിൽ ജനിച്ച  മൂർത്തി ബംഗളൂരുവിലെ ശ്രീ.ജയചാമരാജേന്ദ്ര പോളിടെൿനിക്കിൽ നിന്നാണ് 1946 ൽ ഛായാഗ്രഹണത്തിൽ ഡിപ്ലോമ കരസ്ഥമാക്കിയത് .
സ്വാതന്ത്ര്യ സമരവുമായി ബന്ധപ്പെട്ട് മൂർത്തി 1943-ൽ ജയിൽവാസവും  അനുഭവിയ്ക്കുകയുണ്ടായി.
പ്രഥമ സിനിമാസ്‌കോപ്പ് ചലച്ചിത്രമായ 'കാഗസ് കെ ഫൂലി'നു (1959)വേണ്ടി ക്യാമറ ചലിപ്പിച്ചു.
ലണ്ടനിൽ നിന്ന്‌ വർണ്ണ ഛായാഗ്രഹണത്തിൽ പരിശീലനം നേടുകയും ‘ദ ഗൺസ്‌ ഓഫ്‌ നവ്‌റോൺ’ എന്ന ചിത്രത്തിന്റെ കാമറമാനാകുകയും ചെയ്തു..
ഹിന്ദി ചലച്ചിത്രസംവിധായകനായ ഗുരുദത്തിന്റെ സിനിമകളിലെ സ്ഥിരം ഛായാഗ്രാഹകനായിരുന്നു വി.കെ.മൂർത്തി.
കറുപ്പിലും വെളുപ്പിലും അദ്ദേഹം ഒപ്പിയെടുത്ത അതീവ ചാരുതയാർന്ന ചിത്രങ്ങൾ പ്രേക്ഷകർക്കു വിസ്മയമായി.
ഗോവിന്ദ് നിഹലാനി , ശ്യാം ബെനഗൽ എന്നിവർക്കുവേണ്ടിയും ക്യാമറ ചലിപ്പിയ്ക്കുകയുണ്ടായി.
ദൂരദർശൻ നിർമ്മിച്ച ഭാരത് ഏക് ഖോജ് എന്ന പരിപാടിയുടെ മുഖ്യഛായാഗ്രാഹകൻ മൂർത്തിയായിരുന്നു.
മൂർത്തി ഏറ്റവും അവസാനം ചിത്രീകരിച്ച സിനിമ കന്നഡയിൽ നിർമ്മിച്ച ഹൂവ ഹണ്ണു (1993) ആയിരുന്നു.
ചിത്രങ്ങൾ ദീദാർ (1992) ഖുലേ ആം (1992) കൽയുഗ് ഓർ രാമായൺ (1987) നാസ്തിക് (1983) ജുഗ്നൂ (1973) നയ സമാനാ (1971) സുരാജ്j (1966) ലവ് ഇൻ ടോക്യോ (1966) സിദ്ധി (1964) സാഹിബ് ബീവി ഓർ ഗുലാം (1962) ചാന്ദ്വി കാ ചാന്ദ് (1960) കാഗസ് കെ ഫൂൽ (1959) 12 0'ക്ലോക്ക് (1958) പ്യാസ (1957) സി.ഐ.ഡി. (1956) മിസ്റ്റർ.
മിസ്സിസ് (1955) ആർ-പാർ (1954) ജാൽ (1952) ബാസി (1951) ബഹുമതികൾ മികച്ച ഛായാഗ്രാഹകനുള്ള ഫിലിംഫെയർ പുരസ്‌കാരം - Kaagaz Ke Phool (1959) മികച്ച ഛായാഗ്രാഹകനുള്ള ഫിലിംഫെയർ പുരസ്‌കാരം - Sahib Bibi Aur Ghulam (1962) അന്തർദേശീയ ഇന്ത്യൻ ഫിലിം അക്കാദമിയുടെ സമഗ്ര സംഭാവനക്കുള്ള പുരസ്‌കാരം(IIFA) - ആംസ്റ്റർഡാം , 2005.
ദാദാ സാഹബ് ഫാൽക്കേ പുരസ്കാരം 2008 .
ഈ പുരസ്ക്കാരം നേടിയ ആദ്യത്തെ ഛായാഗ്രാഹകനും വി.കെ മൂർത്തിയാണ് .
ഇന്റർനാഷണൽ ഇന്ത്യൻ ഫിലിം അക്കാദമി സമഗ്രസംഭാവനയ്ക്കുള്ള പുരസ്കാരം (2005) അവലംബം V. K. Murthy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വി.കെ. രാജൻ ഇംഗ്ലീഷ് വിലാസം https://ml.wikipedia.org/wiki/V.
K._Rajan
കേരളത്തിലെ തൃശ്ശൂർ ജില്ലയിൽ നിന്നുള്ള സി.പി.ഐ. നേതാവും മുൻമന്ത്രിമായിരുന്നു വി.കെ. രാജൻ .
തൃശ്ശൂർ ജില്ലയിൽ കൊടുങ്ങല്ലൂരിനടുത്ത് പുല്ലൂറ്റ് ഗ്രാമത്തിൽ വി.പി. കുമാരന്റെ മകനായി 1940 സെപ്റ്റംബർ 6ന് ജനിച്ചു.
1997 മെയ് 29ന് മന്ത്രിയായി സേവനം അനുഷ്ടിക്കുമ്പോൾ 57ആം വയസ്സിൽ അന്തരിച്ചു..
വിദ്യഭ്യാസകാലം മുതൽ രാഷ്ട്രീയത്തിൽ പ്രവർത്തിച്ചിരുന്ന വി.കെ. രാജൻ 1956 ൽ സി.പി.ഐ.യിൽ പ്രവർത്തിച്ചുതുടങ്ങി.
അതിനുശേഷം തൊഴിലാളി യൂണിയൻ പ്രവർത്തനത്തിൽ സജീവമാകുകയും നിരവധി തവണ ജയിൽ വാസം അനുഭവിക്കുകയും ചെയ്തു.
അധികാരസ്ഥാനങ്ങൾ 20.5.1996 മുതൽ 29.5.1997 വരെ സംസ്ഥാന കൃഷി വകുപ്പ് മന്ത്രിയായി സേവനം അനുഷ്ടിച്ചിട്ടുണ്ട്.
സി.പി.ഐ. സംസ്ഥാന എക്സിക്യൂട്ടീവ് അംഗം സി.പി.ഐ. പാർലമെന്ററി പാർട്ടി അംഗം സി.പി.ഐ. തൃശ്ശൂർ ജില്ലാ കമ്മിറ്റി സെക്രട്ടറി എ.ഐ.ടി.യു.സി. യിൽ അഫിലിയേറ്റ് ചെയ്തിട്ടുള്ള നിരവധി തൊഴിലാളി യൂണിയനുകൾ പ്രസിഡന്റായിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1996 മാള നിയമസഭാമണ്ഡലം വി.കെ. രാജൻ സി.പി.ഐ. , എൽ.ഡി.എഫ്. മേഴ്സി രവി കോൺഗ്രസ് (ഐ.) , യു.ഡി.എഫ്. 1991 മാള നിയമസഭാമണ്ഡലം കെ. കരുണാകരൻ കോൺഗ്രസ് (ഐ.) , യു.ഡി.എഫ്. വി.കെ. രാജൻ സി.പി.ഐ. , എൽ.ഡി.എഫ്. 1987 കൊടുങ്ങല്ലൂർ നിയമസഭാമണ്ഡലം വി.കെ. രാജൻ സി.പി.ഐ. , എൽ.ഡി.എഫ് കെ.പി. ധനപാലൻ കോൺഗ്രസ് (ഐ.) , യു.ഡി.എഫ്. 1982 കൊടുങ്ങല്ലൂർ നിയമസഭാമണ്ഡലം വി.കെ. രാജൻ സി.പി.ഐ. , എൽ.ഡി.എഫ്. കൊള്ളിക്കത്തറ രവി സ്വതന്ത്ര സ്ഥാനാർത്ഥി 1980 കൊടുങ്ങല്ലൂർ നിയമസഭാമണ്ഡലം വി.കെ. രാജൻ സി.പി.ഐ. കൊള്ളിക്കത്തറ രവി സ്വതന്ത്ര സ്ഥാനാർത്ഥി 1977 കൊടുങ്ങല്ലൂർ നിയമസഭാമണ്ഡലം വി.കെ. രാജൻ സി.പി.ഐ. പി.വി. അബ്ദുൾ ഖാദർ സ്വതന്ത്ര സ്ഥാനാർത്ഥി കുടുംബം
കെ.കെ. സതിയാണ് ഭാര്യ.
കുട്ടികൾ - നിലവിൽ കൊടുങ്ങല്ലൂർ നിയോജകമണ്ഡലം എം.എൽ.എ അഡ്വ.
വി.ആർ. സുനിൽ കുമാർ അടക്കം മൂന്നു മക്കൾ.
ഏക മകൾ പുറത്തേക്കുള്ള കണ്ണികൾ അവലംബം ↑ {{ cite web }} : External link in | title= ( help ) ↑ ↑ http://www.keralaassembly.org/
മേവതി പശു വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Mewati_cattle
ഉഴവ്/വണ്ടിക്കാള ഇനമാണ് മേവതി, “കോസി” അല്ലെങ്കിൽ “മെഹ്വതി” എന്നും അറിയപ്പെടുന്നു.
ഹരിയാനയിലെ ഗുഡ്ഗാവ്, ഫരീദാബാദ് ജില്ലകൾ  രാജസ്ഥാനിലെ അൽവാർ, ഭരത്പൂർ ജില്ലകൾ; ഉത്തർപ്രദേശിലെ മഥുര ജില്ല ഉൾപ്പെടുന്നു ഇവയുടെ തനത് ഭൂമികൾ.
മേവതി കന്നുകാലികൾ ശക്തരും ശാന്തരുമാണ്, മാത്രമല്ല കനത്ത ഉഴവിനും വണ്ടിവലിക്കാനും ആഴത്തിലുള്ള കിണറുകളിൽ നിന്ന് വെള്ളം എടുക്കുന്നതിനും ഇതിനെ ഉപയോഗിക്കാറുണ്ട്.
ഇവ ഹരിയാനയുമായി സാമ്യമുള്ളതാണെങ്കിലും ഗിർ, കാൻക്രേജ്, മാൽവി ഇനങ്ങളുടെയും സ്വാധീനത്തിന്റെ സൂചനകളുണ്ട്.
മേവതി കന്നുകാലികൾ സാധാരണയായി കഴുത്ത്, തോളുകൾ, ഇരുണ്ട നിഴലിന്റെ ക്വാർട്ടേഴ്സ് എന്നിവ ഉപയോഗിച്ച് വെളുത്തതാണ്.
കൊമ്പുകൾ ചെറുതും ഇടത്തരവുമായ വലിപ്പമുള്ളവയാണ്, പുറത്തേക്കും മുകളിലേക്കും പിന്നീട് ഭൂരിഭാഗം മൃഗങ്ങളിലും പുറപ്പെടുന്നു.
എന്നിരുന്നാലും, ചില മൃഗങ്ങളിൽ കൊമ്പുകൾ പുറത്തേക്കും മുകളിലേക്കും ഉയർന്നുവരുന്നു.
കൊമ്പുകളുടെ നുറുങ്ങുകൾ ചൂണ്ടിക്കാണിക്കുന്നു.
മുഖം നീളവും ഇടുങ്ങിയതും നേരായതും ചിലപ്പോൾ ചെറുതായി നെറ്റിയിൽ വീർത്തതുമാണ്.
മുലയൂട്ടുന്ന വിളവ് ശരാശരി 958 കിലോഗ്രാം ആണ്.
പാലിന്റെ കൊഴുപ്പ് 4.5 പരാമർശങ്ങൾ പുറംകണ്ണികൾ
മേവറം ഇംഗ്ലീഷ് വിലാസം https://ml.wikipedia.org/wiki/Mevaram
കേരളത്തിൽ കൊല്ലം ജില്ലയിലുള്ള ഒരു പ്രധാനപ്പെട്ട ജംഗ്ഷനാണ് മേവറം .
കൊല്ലം നഗരത്തിനു തെക്കേ അറ്റത്തായി കൊല്ലം കോർപ്പറേഷന്റെ അതിർത്തിയിലാണ് ഈ പ്രദേശം സ്ഥിതിചെയ്യുന്നത്.
ദേശീയപാത 66 -ന്റെ ഭാഗമായ കൊല്ലം ബൈപാസ് ആരംഭിക്കുന്നത് മേവറത്തുവച്ചാണ്.
അത്യാധുനിക സൗകര്യങ്ങളുള്ള ധാരാളം ആശുപത്രികൾ മേവറത്തുണ്ട്.
ട്രാവൻകൂർ മെഡിസിറ്റി മെഡിക്കൽ കോളേജ് , മെഡിട്രീന ഹോസ്പിറ്റൽ , എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , എൻ.എസ്. ആയുർവേദ ഹോസ്പിറ്റൽ, അഷ്ടമുടി ഹോസ്പിറ്റൽ ആൻഡ് ട്രോമാ കെയർ എന്നീ ആശുപത്രികളെല്ലാം മേവറത്തിനു സമീപമാണ് സ്ഥിതിചെയ്യുന്നത്.
പ്രധാന സ്ഥാപനങ്ങൾ പോപ്പുലാർ മാരുതി മോഹൻദാസ് റ്റാറ്റ ട്രാവൻകൂർ മെഡിസിറ്റി മെഡിക്കൽ കോളേജ് എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എൻ.എസ്. ആയുർവേദ ഹോസ്പിറ്റൽ മെഡിട്രീന ഹോസ്പിറ്റൽ അഷ്ടമുടി ഹോസ്പിറ്റൽ പോപ്പുലാർ ഹ്യുണ്ടായി ഏഷ്യ മോട്ടോർ വർക്സ് സഹാബ മസ്ജിദ് അടൂത്തുള്ള പ്രധാന സ്ഥലങ്ങൾ കൊട്ടിയം ചാത്തന്നൂർ തട്ടാമല പാലത്തറ അയത്തിൽ അവലംബം
മേശ ഇംഗ്ലീഷ് വിലാസം https://ml.wikipedia.org/wiki/Table
പോർച്ചുഗീസ് ഭാഷയിൽ നിന്നാണ് മേശ (mesa) എന്ന പദം മലയാളത്തിലേക്ക് വന്നത്.
ഉയരത്തിലുള്ള പീഠത്തെയാണ് മേശയെന്ന് പറയുന്നത്.
സാധാരണയായി നാല് കാലുകൾക്ക് മുകളിൽ പലകയോ ചില്ലോ അല്ലെങ്ങിൽ അതുപോലെയുള്ള വസ്തുക്കളോ ഘടിപ്പിച്ചാണ് മേശ (Table) നിർമ്മിക്കുന്നത്.
വട്ടമേശ
സാധാരണയായി മേശയുടെ ഉയരം, കസേരയുടെ ഇരിപ്പിടത്തേക്കാൾ ഒരടിയെങ്കിലും കൂടുതലായിരിക്കും.
മൂന്ന് മുതൽ അഞ്ച് അടി വരെ മേശയ്ക്ക് ഉയരം ഉണ്ടാകാറുണ്ട്.
മേശകൾ കൂടുതലും ദീർഘചതുരാകൃതിയിലാണ് നിർമ്മിക്കുന്നതെങ്ങിലും ചതുരം, വട്ടം, ദീർഘവൃത്താകൃതി, അങ്ങനെ പല ആകൃതിയിലും മേശകൾ നിർമ്മിക്കാറുണ്ട്.
വൃത്താകൃതിയിലുള്ള മേശകളെ വട്ടമേശ എന്ന് പറയുന്നു.
ചെറിയ മേശ
കസേരയുടെ അതേ ഉയരത്തിലുള്ള മേശകളെ (രണ്ടടി ഉയരം) കൂടുതൽ ഉയരത്തിലുള്ള മറ്റു മേശകളിൽ നിന്ന് വേർതിരിച്ചറിയുന്നതിന് ചെറിയ മേശ (Tea-poy) എന്ന് പ്രത്യേകം സൂചിപ്പിക്കാറുണ്ട്.
ചായയും മറ്റും കൊണ്ടുവെയ്ക്കുന്നതിന് ഇത്തരം ചെറിയ മേശകൾ ഉപയോഗിക്കാറുണ്ട്.
സൗകര്യപൂർവും ഭക്ഷണം കഴിക്കുന്നതിനും ചർച്ചകൾ (സംവാദങ്ങൾ) നടത്തുന്നതിനും മേശകൾ ഉപയോഗിക്കുന്നു.
ഭക്ഷണം കഴിക്കുന്നതിനുപയോഗിക്കുന്ന
മേശ 'തീൻ മേശ' എന്നറിയിപ്പെടുന്നു
ഇന്ത്യൻ സ്വാതന്ത്രസമര ചരിത്രത്തിൽ വട്ടമേശ സമ്മേളനം വളരെ നിർണ്ണായകമാണ്.
മേഷാദി ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
ഖഗോളനിർദ്ദേശാങ്കവ്യവസ്ഥകളിൽ ഏറ്റവും പ്രാഥമികവും അടിസ്ഥാനവുമായി സ്വീകരിക്കപ്പെട്ടിരിക്കുന്ന ഒരു മൂലബിന്ദുവാണു് മേഷാദി അഥവാ മഹാവിഷുവം (First point of Aries ).
മേവാർ ഇന്ത്യയിലെ രാജസ്ഥാന്റെ ചരിത്ര മേഖല മേവാർ സ്ഥാനം തെക്കൻ രാജസ്ഥാൻ ഭാഷ മേവാരി രാജവംശങ്ങൾ മോറിസ് (എഡി 734 വരെ) ഗുഹിലാസ് (ഗുഹിലോട്ട്സ്) (734 – 1303), സിസോദിയാസ് (1326 – 1952) ചരിത്ര തലസ്ഥാനങ്ങൾ നഗ്ദ, ചിറ്റൂർഗഡ്, ഉദയ്പൂർ മേവാർ മേഖലയുടെ ഭൂപടം
ഇന്ത്യയിലെ രാജസ്ഥാൻ സംസ്ഥാനത്തിന്റെ തെക്ക്-മധ്യ ഭാഗത്തുള്ള ഒരു പ്രദേശമാണ് മേവാർ അല്ലെങ്കിൽ മേവാഡ് .
ഇതിൽ ഇന്നത്തെ ജില്ലകളായ ഭിൽവാര , ചിത്തോർഗഡ് , പ്രതാപ്ഗഡ് , രാജ്സമന്ദ് , ഉദയ്പൂർ , രാജസ്ഥാനിലെ ജലവാർ ജില്ലയിലെ പിരാവ തെഹ്‌സിൽ, മധ്യപ്രദേശിലെ നീമുച്ച് , മന്ദ്‌സൗർ, ഗുജറാത്തിന്റെ ചില ഭാഗങ്ങൾ എന്നിവ ഉൾപ്പെടുന്നു.
നൂറ്റാണ്ടുകളായി ഈ പ്രദേശം ഭരിച്ചത് രജപുത്രന്മാരാണ് .
ഇന്ത്യയിലെ ബ്രിട്ടീഷ് ഈസ്റ്റ് ഇന്ത്യാ കമ്പനി ഭരണകാലത്ത് ഉദയ്പൂർ നാട്ടുരാജ്യം ഒരു ഭരണപരമായ പ്രവിശ്യയായി ഉയർന്നുവരുകയും ബ്രിട്ടീഷ് രാജ് യുഗത്തിന്റെ അവസാനം വരെ നിലനിൽക്കുകയും ചെയ്തു.
വടക്ക് പടിഞ്ഞാറ് ആരവലി പർവതനിരകൾ, വടക്ക് അജ്മീർ, ഗുജറാത്ത് , തെക്ക് രാജസ്ഥാനിലെ വാഗഡ് മേഖലകൾ, തെക്ക് മധ്യപ്രദേശ് സംസ്ഥാനത്തിലെ മാൾവ മേഖല, കിഴക്ക് രാജസ്ഥാനിലെ ഹദോതി പ്രദേശങ്ങൾ എന്നിവയ്ക്കിടയിലാണ് മേവാർ മേഖല സ്ഥിതി ചെയ്യുന്നത്.
"മേവാർ" എന്ന വാക്ക് ഈ പ്രദേശത്തിന്റെ പുരാതന നാമമായ "മേടപദ" ( IAST : Medapāṭa) യുടെ പ്രാദേശിക രൂപമാണ്.
ഹതുണ്ടിയിൽ ( രാജസ്ഥാനിലെ ബിജാപൂർ ) കണ്ടെത്തിയ 996-997 CE (1053 VS ) ലിഖിതമാണ് "മേടപദ" എന്ന വാക്ക് പരാമർശിക്കുന്ന ആദ്യകാല ശിലാശാസനം.
"പദ്" അല്ലെങ്കിൽ "പദക" എന്ന വാക്ക് ഒരു ഭരണപരമായ യൂണിറ്റിനെ സൂചിപ്പിക്കുന്നു.
ചരിത്രകാരനായ ജിസി റായ്ചൗധരി പറയുന്നതനുസരിച്ച്, വരാഹമിഹിരന്റെ ബൃഹത് -സംഹിതയിൽ പരാമർശിച്ചിരിക്കുന്ന മേദ ഗോത്രത്തിന്റെ പേരിലാണ് മേടപാതയ്ക്ക് പേര് ലഭിച്ചത്.
1460-ലെ കുംഭൽഗഢ് ലിഖിതം മേദകളെ വർദ്ധന-ഗിരിയുമായി (മേവാർ മേഖലയിലെ ആധുനിക ബദ്‌നോർ ) ബന്ധപ്പെടുത്തുന്നു.
ചരിത്രകാരനായ ശശി ഭൂഷൺ ചൗധരി പുരാതന മേഡകളെ ആധുനിക കാലത്തെ  മെർ ജനതയുമായി ബന്ധപ്പെടുത്തുന്നു.
ഗുഹില രാജാവായ സമരസിംഹയുടെ 1285 CE (1342 VS) മൗണ്ട് അബു ( അചലേശ്വർ ) ലിഖിതം അദ്ദേഹത്തിന്റെ പൂർവ്വികനായ ബാപ്പ റാവലിന്റെ (ബാപ്പക) സൈനിക വിജയങ്ങളെ വിവരിക്കുമ്പോൾ ഇനിപ്പറയുന്ന പദാവലി നൽകുന്നു: "യുദ്ധത്തിൽ, ഈ രാജ്യം പൂർണ്ണമായും വെള്ളച്ചാട്ടത്തിൽ മുങ്ങി. ബാപ്പക്കയുടെ ദുഷ്ടന്മാരുടെ കൊഴുപ്പ് ( സംസ്കൃതത്തിൽ ' മേദസ് ' ) ശ്രീ മേദപദ എന്ന പേര് വഹിക്കുന്നു."
ചരിത്രകാരനായ അനിൽ ചന്ദ്ര ബാനർജി ഇത് ഒരു "കാവ്യഭംഗി" ആയി തള്ളിക്കളയുന്നു, എന്നാൽ രജപുത്രരും അറബികളും തമ്മിൽ നടന്ന 'ഭയങ്കരമായ' യുദ്ധങ്ങളെ അംഗീകരിക്കുന്നു.
മേവാറിന്റെ വടക്കും കിഴക്കും ഭാഗങ്ങൾ ഉയർന്ന പീഠഭൂമിയാൽ നിർമ്മിതമാണ്, പടിഞ്ഞാറും തെക്കും ഭാഗങ്ങൾ പാറകളും കുന്നുകളും നിബിഡവനങ്ങളാൽ നിറഞ്ഞതായിരുന്നു.
ബംഗാൾ ഉൾക്കടലിലെ ഡ്രെയിനേജും ഖംഭട്ട് ഉൾക്കടലിന്റെ ഡ്രെയിനേജും തമ്മിലുള്ള നീർത്തട വിഭജനം ഏതാണ്ട് മേവാറിന്റെ മധ്യത്തിലൂടെ കടന്നുപോകുന്നു.
മേവാറിന്റെ വടക്കും കിഴക്കും ഭാഗങ്ങൾ സാവധാനത്തിൽ ചരിഞ്ഞ സമതലമാണ്, ബേഡച്ച്, ബനാസ് നദികളും അതിന്റെ പോഷകനദികളും വറ്റിച്ചു, ഇത് വടക്കുപടിഞ്ഞാറ് യമുന നദിയുടെ കൈവഴിയായ ചമ്പൽ നദിയിലേക്ക് ഒഴുകുന്നു.
ഈ പ്രദേശത്തിന്റെ തെക്കും പടിഞ്ഞാറും ഭാഗങ്ങൾ കുന്നുകളുള്ളതാണ്, കൂടാതെ ബനാസും അതിന്റെ പോഷകനദികളും സബർമതി , മാഹി നദികളുടെ ഉത്ഭവവും അവയുടെ കൈവഴികളും തമ്മിലുള്ള വിഭജനത്തെ അടയാളപ്പെടുത്തുന്നു, ഇത് തെക്ക് ഗുജറാത്ത് സംസ്ഥാനത്തിലൂടെ ഖംഭാത് ഉൾക്കടലിലേക്ക് ഒഴുകുന്നു.
ഈ പ്രദേശത്തിന്റെ വടക്കുപടിഞ്ഞാറൻ അതിർത്തിയായി രൂപപ്പെടുന്ന ആരവല്ലി പർവതനിരകൾ , പരമ്പരാഗതമായി ഒരു പ്രധാന നിർമ്മാണ സാമഗ്രിയായ മാർബിൾ , കോട്ട സ്റ്റോൺ എന്നിവ പോലെയുള്ള അവസാദ ശിലകൾ ആണ്.
ഖത്തിയാർ-ഗിർ വരണ്ട ഇലപൊഴിക്കുന്ന വനങ്ങളുടെ പരിസ്ഥിതി മേഖലയുടെ ഭാഗമാണ് ഈ പ്രദേശം.
ജയ്സമന്ദ് വന്യജീവി സങ്കേതം, കുംഭൽഗഡ് വന്യജീവി സങ്കേതം, ബസ്സി വന്യജീവി സങ്കേതം, ഗാന്ധി സാഗർ സാങ്ച്വറി, സീതാ മാതാ വന്യജീവി സങ്കേതം എന്നിവ ഇവിടെയുള്ള സംരക്ഷിത മേഖലകളിൽ ഉൾപ്പെടുന്നു.
മേവാറിന് ഉഷ്ണമേഖലാ കാലാവസ്ഥയാണ്.
മഴയുടെ വാർഷിക ശരാശരി 660 മില്ലീമീറ്റർ ആണ്.
മഴ തെക്കുപടിഞ്ഞാറ് പ്രദേശത്ത് പൊതുവെ കൂടുതൽ ലഭിക്കുന്നു.
അതേ സമയം വടക്കുകിഴക്ക് പ്രദേശങ്ങളിൽ കുറവും ആണ് .
തെക്കുപടിഞ്ഞാറൻ മൺസൂൺ കാലത്ത് എല്ലാ വർഷവും ജൂൺ മുതൽ സെപ്തംബർ വരെയുള്ള കാലയളവിലാണ് 90% മഴയും പെയ്യുന്നത്.
റഫറൻസുകൾ ബാഹ്യ ലിങ്കുകൾ മേവാർ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കൂടുതൽ വായനയ്ക്ക് ഡിഎൽ പലിവാളിന്റെ Mewar through the ages .
സാഹിത്യ സൻസ്ഥാൻ, രാജസ്ഥാൻ വിദ്യാപീഠം, 1970 The Kingdom of Mewar: great struggles and glory of the world's oldest ruling dynasty, ഇർംഗാർഡ് മൈനിംഗർ.
ഡികെ പ്രിന്റ് വേൾഡ്, 2000.
ISBN 81-246-0144-5 ഐ.എസ്.ബി.എൻ 81-246-0144-5 .
Costumes of the rulers of Mewar: with patterns and construction techniques , പുഷ്പ റാണി മാത്തൂർ.
അഭിനവ് പബ്ലിക്കേഷൻസ്, 1994.
ISBN 81-7017-293-4 ഐ.എസ്.ബി.എൻ 81-7017-293-4 .
മേശ ശിലാലിഖിതം ഇംഗ്ലീഷ് വിലാസം https://ml.wikipedia.org/wiki/Mesha_Stele മേശ ശിലാലിഖിതം: യഹൂദരുടെ ദൈവത്തിന്റെ " യഹോവ " എന്ന വിശുദ്ധനാമം അടങ്ങുന്ന ഏറ്റവും പുരാതനലിഖിതവും, പുരാതന ഇസ്രായേലിനെ പരാമർശിക്കുന്ന ശിലാലിഖിതങ്ങളിൽ ഏറ്റവും വിശദമായതും ഇതാണ്.
ഒൻപതാം നൂറ്റാണ്ടിൽ മൊവാബിലെ രാജാവായിരുന്ന മേശ, ഇസ്രായേൽക്കാർക്കെതിരെ നേടിയ വിജയം വിളംബരം ചെയ്യുന്ന കൃഷ്ണശിലാലിഖിതമാണ് മേശ ശിലാലിഖിതം .
ഇത് മൊവാബിയ ശില എന്ന പേരിലും അറിയപ്പെടുന്നു.
മൊവാബിനെ "പീഡിപ്പിച്ചുകൊണ്ടിരുന്ന" ഇസ്രായേലിലെ "ഓമ്രിവംശരാജാവിനും" ആയാളുടെ പുത്രനും എതിരെ മേശ നേടിയ വിജയത്തിന്റെ അനുസ്മരണമായി ക്രി.
830-നടുത്തെങ്ങോ ആണ് ഈ ലിഖിതം സ്ഥാപിച്ചത്.
യഹൂദരുടെ ദൈവത്തിന്റെ "യഹോവ" എന്ന വിശുദ്ധനാമം അടങ്ങുന്ന ഏറ്റവും പുരാതനലിഖിതവും, പുരാതന ഇസ്രായേലിനെ പരാമർശിക്കുന്ന പുരാലിഖിതങ്ങളിൽ ഏറ്റവും വിശദമായതും മേശ ശിലാലിഖിതമാണ്.
ലിഖിതത്തിന്റെ അവ്യക്തമായ മുപ്പത്തി ഒന്നാം വരിയുടെ പുന:സൃഷ്ടി "ദാവീദിന്റെ വംശം" എന്ന വായന നൽകുന്നതായി ഫ്രഞ്ച് പണ്ഡിതൻ ആന്ദ്രേ ലെമേയർ അവകാശപ്പെട്ടിട്ടുണ്ട്.
34 വരികളിൽ ആയിരത്തോളം അക്ഷരങ്ങൾ ചേർന്ന 260 വാക്കുകൾ ഉൾക്കൊള്ളുന്ന ഈ ലിഖിതം, എബ്രായബൈബിളിൽ രാജാക്കന്മാരുടെ രണ്ടാം പുസ്തകം‍ മൂന്നാമദ്ധ്യായത്തിൽ വിവരിക്കുന്ന സംഭവങ്ങളുടെ വ്യത്യസ്തവീക്ഷണകോണിൽ നിന്നുള്ള ആഖ്യാനം കൂടിയാണ്.
ലിഖിതം അടങ്ങുന്ന ശിലയ്ക്ക് 124 സെന്റിമീറ്റർ ഉയരവും 71 സെന്റിമീറ്റർ വീതിയും ഉണ്ട്.
അതിന്റെ മേൽഭാഗം വർത്തുളമാണ്.
പുരാതന ദിബോൺ നഗരത്തിന്റെ  സ്ഥാനത്ത് ഇപ്പോൾ ജോർദാനിലുള്ള ദിബാൻ പ്രദേശത്ത് 1868 ആഗസ്ത് മാസം ജർമ്മൻ വേദപ്രചാരകൻ എഫ്. ഏ.
ക്ലീൻ ആണ് ഈ ലിഖിതം കണ്ടെത്തിയത്.
ശിലയുടെ  ഉടമസ്ഥതയെക്കുറിച്ചുള്ള തർക്കങ്ങൾക്കിടെ നാട്ടുകാരായ ഗ്രാമീണർ ശില തകർത്തു.
പക്ഷേ അതിനു മുൻപ് ഫ്രഞ്ച് പൗരസ്ത്യവിജ്ഞാനി ചാൾസ് സൈമൺ ക്ലെർമോണ്ട് ഗെന്നി, ലിഖിതത്തിന്റെ ഒരു പകർപ്പ് അതിന്മേൽ നനഞ്ഞ കടലാസ് അമർത്തിവച്ച് എടുപ്പിച്ചിരുന്നു.
തകർക്കപ്പെട്ട ശിലയുടെ മിക്കവാറും കഷണങ്ങൾ പിന്നീട് വീണ്ടെടുക്കപ്പെടുകയും ചെയ്തു.
അതേ തുടർന്ന്, കടലാസിലെ പകർപ്പിനെ ആശ്രയിച്ച് ക്ലെർമോണ്ട് ഗെന്നി തന്നെ, ശകലങ്ങൾ കൂട്ടിച്ചേർത്ത്, ശിലയുടെ പുനനിർമ്മിതിയും നടത്തി.
ലിഖിതത്തിന്റെ കടലാസിലെ പകർപ്പും പുനർനിമ്മിക്കപ്പെട്ട ശിലാലിഖിതവും ഇപ്പോൾ പാരിസിലെ ലൂവർ മ്യൂസിയത്തിലാണ്.
കണ്ടെത്തൽ മേശ ശിലാലിഖിതത്തിൽ വ്യഞ്ജനമാത്രമായ ചതുരക്ഷരിയായി രേഖപ്പെടുത്തിയിരിക്കുന്ന "യഹോവ" എന്ന ദൈവനാമം - (YHWH - വലത്തു നിന്ന് ഇടത്തോട്ടുള്ള വായന; വാക്കുകളെ വേർതിരിക്കാൻ ഉപയോഗിച്ചിരുന്ന ബിന്ദുവാണ് ഇടത്തേയറ്റത്ത്)
യെരുശലേം കേന്ദ്രമാക്കി പ്രവർത്തിച്ചിരുന്ന മെഡിക്കൽ മിഷനറി എഫ്.എ. ക്ലീൻ അതിനെ കണ്ടെത്തുന്നതോടെയാണ് മേശ ശിലാലിഖിതത്തിന്റെ ആധുനികകാലത്തെ ചരിത്രം ആരംഭിക്കുന്നത്.
യോർദ്ദാനിലെ യാത്രക്കിടെ അർനോൻ നദിയിൽ നിന്ന് മൂന്നു മൈൽ അകലെ ബൈബിളിൽ പരാമർശിക്കപ്പെടുന്ന ദിബോൺ നഗരത്തിന്റെ സ്ഥാനത്തുള്ള ബെദുവിൻ അറബികളുടെ താവളത്തിനടുത്തായിരുന്നു അത്.
ശിലയിലെ ലിഖിതങ്ങൾ വായിക്കാനായില്ലെങ്കിലും ബെർലിനിലെ മ്യൂസിയത്തിനു അത് ഉപകരിച്ചേക്കുമെന്ന് കരുതിയ ക്ലീൻ 400 ഡോളറിനു തുല്യമായ വിലയ്ക്ക് അത് വാങ്ങാൻ വാക്കാൽ സമ്മതം കൊടുത്തിട്ടാണ് മടങ്ങിയത്.
പോരുമ്പോൾ ശിലയിലെ എഴുത്തിന്റെ മാതൃക, തന്റെ നോട്ടുപുസ്തകത്തിൽ അദ്ദേഹം കുറിച്ചിരുന്നു.
യെരുശലേമിൽ മടങ്ങിയെത്തിയ ക്ലീൻ അവിടത്തെ പ്രഷ്യൻ സർക്കാർ സ്ഥനപതിയോട് പറഞ്ഞ്, ശിലാലിഖിതം വാങ്ങാനുള്ള അനുമതി ബെർലിൻ മ്യൂസിയത്തിൽ നിന്ന് വരുത്തിച്ച ശേഷം  നേരത്തേ സമ്മതിച്ച വിലയ്ക്ക് ശില വാങ്ങാൻ ഒരുങ്ങി.
എന്നാൽ അപ്പോഴേയ്ക്ക് ശിലയുടെ പ്രാധാന്യത്തെക്കുറിച്ച് ഗ്രഹിച്ച പ്രാദേശികഗോത്രങ്ങൾ അതിന് 4000 ഡൊളറിനു തുല്യമായ പുതിയ വില പറഞ്ഞു.
അത് വളരെ അധികമാണെന്ന് കരുതിയ ജർമ്മൻ അധികാരികൾ, ശില കൈക്കലാക്കാൻ മറ്റു വഴികൾ അന്വേഷിക്കാൻ തുടങ്ങി.
അതേസമയം, യെരുശലേമിലെ ഫ്രഞ്ച് കാര്യാലയത്തിൽ പരിഭാഷകനായി ജോലിനോക്കിയിരുന്ന 22 വയസ്സുള്ള പൗരസ്ത്യവിജ്ഞാനി ചാൾസ് സൈമൺ ക്ലെർമോണ്ട് ഗെന്നി ലിഖിതത്തെക്കുറിച്ച് കേട്ട്, വിശ്വസ്തനായ ഒരു അറബിയെ അതിനെക്കുറിച്ച് അന്വേഷിക്കാൻ അയച്ചു.
ലിഖിതത്തിലെ ഏഴുവരികളുടെ പകർപ്പുമായാണ് അയാൾ മടങ്ങിയെത്തിയത്.
അതു കണ്ട  ക്ലെർമോണ്ട് ഗെന്നിയ്ക്ക് ലിഖിതത്തിന്റെ പ്രാധാന്യം ബോദ്ധ്യമായി.
തുടർന്ന് അദ്ദേഹം യാക്കൂബ് കരവാച എന്ന അറബിയെ ലിഖിതത്തിന്റെ സമ്പൂർണ്ണപകർപ്പ് അതിന്മേൽ നനഞ്ഞ കടലാസ് അമർത്തി വച്ച് എടുക്കാൻ അയച്ചു.
അമർത്തിവച്ച കടലാസ് ഉണങ്ങിക്കഴിഞ്ഞ് പറിച്ചെടുക്കുകയാണ് വേണ്ടിയിരുന്നത്.
കടലാസ് ഉണങ്ങാൻ കരവാച കാത്തിരിക്കുന്നതിനിടെ സമീപത്തുണ്ടായിരുന്ന ഗ്രാമീണർക്കിടയിൽ കലഹം ഉണ്ടായി.
അപകടം മണത്ത കരവാച മുഴുവൻ ഉണങ്ങാത്ത കടലാസ് ശിലയിൽ നിന്ന് തിടുക്കത്തിൽ പറിച്ചെടുത്ത് തന്റെ കുതിരപ്പുറത്ത് രക്ഷപെട്ടു.
ഏഴു കഷണങ്ങളായാണ് അത് ശിലയിൽ നിന്ന് പറിഞ്ഞുപോന്നത്.
അതിനു മുൻപ് അയാളുടെ കാലിൽ കുന്തം കൊണ്ടുള്ള മുറിവേറ്റിരുന്നു.
അതിനിടെ, സമീപഗോത്രങ്ങളെ അനുനയിപ്പിച്ച് ലിഖിതം വാങ്ങാനുള്ള ശ്രമം വിജയിക്കുന്നില്ലെന്നു കണ്ട യെരുശലേമിലെ ജർമ്മൻ സ്ഥാനപതി, ജോർദ്ദാൻ ഉൾപ്പെട്ടിരുന്ന തുർക്കി സാമ്രാജ്യാധികാരികളുടെ സഹായം തേടി.
ബലം പ്രയോഗിച്ച് ശില കൊണ്ടുപോകാൻ അധികാരികൾ ഉദ്ദേശിക്കുന്നെന്നറിഞ്ഞ നാട്ടുകാർ അതിനെ തീയിൽ ചുട്ട ശേഷം തണുത്തവെള്ളം ഒഴിച്ച് തകർത്തു.
തകർന്ന ശിലയുടെ ശകലങ്ങൾ നാട്ടുകാർ പങ്കിട്ടെടുത്ത് സൂക്ഷിച്ചു.
ശില ശിഥിലമാക്കപ്പെട്ടതോടെ ജർമ്മൻ അധികാരികൾക്ക് അതിൽ താത്പര്യമില്ലാതായി.
എന്നാൽ വിതരണം ചെയ്യപ്പെട്ട ശകലങ്ങൾ കിട്ടാവുന്നവരിൽ നിന്നൊക്കെ വാങ്ങാൻ ക്ലെർമോണ്ട് ഗെന്നി പരിശ്രമിച്ചു.
മൊത്തമുള്ള 1000 അക്ഷരങ്ങളിൽ 613 എണ്ണം അടങ്ങിയ 38 ശകലങ്ങൾ അദ്ദേഹം വാങ്ങി.
പത്തൊൻപതു ശകലങ്ങൾ മറ്റു ചിലരും വാങ്ങി.
അങ്ങനെ കിട്ടിയ 57 ശകലങ്ങൾ, നേരത്തേ ലഭിച്ച കടലാസ് പകർപ്പിന്റെ സഹായത്തോടെ യോജിപ്പിച്ച് ക്ലെർമോണ്ട് ഗെന്നി ശിലയുടെ പുനസൃഷ്ടി നടത്തി.
മൊത്തം ലിഖിതത്തിന്റെ മൂന്നിൽ രണ്ടു ഭാഗമേ ആ പുനസൃഷ്ടിയിൽ ഉണ്ടായിരുന്നുള്ളു.
വിട്ടുപോയ ലിഖിതഭാഗങ്ങൾ കടലാസ് പകർപ്പിന്റെ സഹായത്തോടെ ചേർത്തു.
മേശ ശിലാലിഖിതത്തിന്റെ ആ പുന:സൃഷ്ടി ഇപ്പോൾ പാരിസിലെ ലൂവർ മ്യൂസിയത്തിലാണ് ‍.
ഉള്ളടക്കം മേശ ലിഖിതത്തിന്റെ മൊവാബിയ ശില പാരിസിലെ ലൂവർ മ്യൂസിയത്തിൽ
പുരാത എബ്രായലിപി എന്നും പേരുള്ള ഫിനീഷ്യൻ ലിപിയിലാണ് മൊവാബിയ ശിലയിലെ എഴുത്ത്.
ഇസ്രായേൽക്കാർ അവരുടെ ഭാഷ എഴുതുന്നതിന് ഉപയോഗിച്ചിരുന്ന ലിപി തന്നെയാണിത്.
ശിലയിൽ പ്രകടമാകുന്ന മൊവാബിയരുടെ ഭാഷയും എബ്രായ ഭാഷയോട് ഏറെ അടുപ്പം കാട്ടുന്നതാണ്.
വാക്കുകളെ തമ്മിൽ വേർതിരിക്കാൻ അവയ്ക്കിടയിൽ ബിന്ദു(.) ഉപയോഗിച്ചിരിക്കുന്നു.
ലിപിയിലും പദസഞ്ചയത്തിലും വ്യാകരണത്തിലും പുരാതന എബ്രായഭാഷയുമായി ഏറെ സമാനതകൾ കാട്ടുന്ന മൊവാബിയ ഭാഷയെക്കുറിച്ച് ഇന്നുള്ള അറിവ് മുഴുവൻ തന്നെ ഈ ശിലാലിഖിതത്തിൽ നിന്ന് കിട്ടിയതാണ്.
ഇസ്രായേലിലെ ഓമ്രിവംശരാജാക്കന്മാരായ ആഹാബിന്റേയും മറ്റും കാലത്ത് കിഴക്കു ഭാഗത്തെ അയൽരാജ്യമായ മൊവാബ് ഇസ്രായേലിന്റെ മേൽക്കോയ്മയിലായിരുന്നതായി മേശ ശിലാലിഖിതത്തിലും എബ്രായബൈബിളിലെ രാജാക്കന്മാരുടെ രണ്ടാം പുസ്തകം മൂന്നാമദ്ധ്യായത്തിലും നിന്ന് മനസ്സിലാക്കാം.
അട്ടിടയമാരായിരുന്ന മൊവാബകാർ ഇസ്രായേലിന് ആണ്ടുതോറും ഒരു ലക്ഷം കുഞ്ഞാടുകളും ഒരു ലക്ഷം ആണാടുകളുടെ രോമവും കപ്പമായി കൊടുത്തിരുന്നു.
ആഹാബിന്റെ പുത്രൻ യെഹോറാമിന്റെ കാലത്ത് മൊവാബിലെ രാജാവായിരുന്ന മേശ, ഇസ്രായേലിന്റെ ആധിപത്യത്തിൽ നിന്ന് മോചനം നേടാൻ ആഗ്രഹിച്ച്, കപ്പം കൊടുക്കുന്നത് നിർത്തി.
ഈ ലിഖിതങ്ങളിൻ മേൽ ആധികാരികമായ ചിന്തനം പിൽക്കാലത്തുണ്ടായി.
രണ്ട് ആഖ്യാനങ്ങൾ
മേശയുടെ കലാപത്തിന്റെ വ്യത്യസ്തവീക്ഷണകോണുകളിൽ നിന്നുള്ള ചിത്രങ്ങളാണ് മേശ ശിലാലിഖിതവും ബൈബിളിലെ രാജാക്കാന്മാരുടെ രണ്ടാം പുസ്തകം മൂന്നാം അദ്ധ്യായവും.
ഈ ബലപരീക്ഷണത്തിൽ മേശ മൊവാബിയരുടെ ദൈവമായ കെമോശിന്റേയും ഇസ്രായേൽ അവരുടെ ദൈവമായ യഹോവയുടേയും സഹായം തേടുന്നു.
കെമോശിന്റെ കോപം മൂലമാണ് മേശയുടെ മുൻഗാമികളുടെ കാലത്ത് മോവാബ് ഇസ്രായേലിന്റെ ആധിപത്യത്തിലായതെന്നും കെമോശിന്റെ പ്രീതിമൂലം സ്വാതന്ത്ര്യം പുനസ്ഥാപിക്കാനും ഇസ്രായേലിനെ പാഠം പഠിപ്പിക്കാനും മേശയ്ക്ക് കഴിഞ്ഞെന്നും ശിലാലിഖിതം പറയുന്നു.
മേശയ്ക്കെതിരെയുള്ള സൈനികനീക്കത്തിൽ യഹോവയുടെ സഹായത്തോടെ ആദ്യം ഇസ്രായേലിന് വിജയം ലഭിച്ചെന്ന് അവകാശപ്പെടുന്ന ബൈബിൾ ഭാഷ്യം,  മേശ തലസ്ഥാനനഗരിയുടെ മതിലിനു മുകളിൽ കിരീടാവകാശിയായ സീമന്തപുത്രനെ പരസ്യമായി ബലികഴിച്ചതോടെ "ഇസ്രായേലിന്മേൽ ഉഗ്രകോപം" ഉണ്ടായതിനാൽ അവർക്ക് മൊവാബ് തലസ്ഥാനത്തിന്മേലുള്ള ഉപരോധം അവസാനിപ്പിച്ച് മടങ്ങേണ്ടി വന്നു എന്നു പറഞ്ഞ് പെട്ടെന്ന് സമാപിക്കുന്നു.
മേശശിലാലിഖിതം രാജാക്കന്മാരുടെ രണ്ടാം പുസ്തകം(ബൈബിൾ)